62017TJ0695_INF
Sentenza tal-Qorti Ġenerali (Id-Disa’ Awla) tas‑16 ta’ Ġunju 2021 – L-Italja u Spanja vs Il‑Kummissjoni
(Kawżi T‑695/17 u T‑704/17)
“Sistema lingwistika – Avviż ta’ kompetizzjonijiet miftuħa għar-reklutaġġ ta’ tradutturi tal-lingwa Ġermaniża, dik Franċiża, Taljana u Olandiża – Limitazzjoni tal-għażla tal-lingwi 2 u 3 tal-kompetizzjonijiet għall-Ġermaniż, l-Ingliż u l-Franċiż – Regolament Nru 1 – Artikolu 1d(1) u (6), -Artikolu 27 u Artikolu 28(f) tar-Regolamenti tal-Persunal – Diskriminazzjoni bbażata fuq il-lingwa – Interess tas-servizz – Proporzjonalità – Obbligu ta’ motivazzjoni”
1.
Uffiċjali Kompetizzjoni – Żvolġiment ta’ kompetizzjoni ġenerali – Lingwi ta’ parteċipazzjoni fl-eżamijiet – Limitazzjoni tal-għażla tat-tieni u tat-tielet lingwa – Diskriminazzjoni bbażata fuq il-lingwa – Ġustifikazzjoni fir-rigward tal-interess tas-servizz – Osservanza tal-prinċipju ta’ proporzjonalità
(Regolamenti tal-Persunal, Artikolu 1d(1) u (6), Artikolu 27 u Artikolu 28(f), u Anness III, Artikolu 1(1)(f); Regolament tal-Kunsill Nru 1, Artikolu 1)
(ara l-punti 68–72, 75–77, 94, 106)
2.
Uffiċjali – Kompetizzjoni – Żvolġiment ta’ kompetizzjoni ġenerali – Lingwi ta’ parteċipazzjoni fl-eżamijiet – Limitazzjoni tal-għażla tat-tieni u tat-tielet lingwa – Stħarriġ ġudizzjarju – Portata
(Regolamenti tal-Persunal, Artikolu 1d)
(ara l-punti 95–97)
3.
Uffiċjali – Avviż ta’ kompetizzjoni ġenerali – Lingwi ta’ parteċipazzjoni fl-eżamijiet – Limitazzjoni tal-għażla tat-tieni u tat-tielet lingwa – Diskriminazzjoni bbażata fuq il-lingwa – Ġustifikazzjoni bbażata fuq l-interess tas-servizz li jiġu rreklutati persuni immedjatament operattivi
(Regolamenti tal-Persunal, Artikolu 1d, Artikolu 27 u Artikolu 28(f), u Anness III, Artikolu 1(1)(f); Regolament tal-Kunsill Nru 1, Artikolu 1)
(ara l-punti 101–105, 110–115, 119, 122, 130, 131, 134, 137, 143–145, 171)
4.
Proċedura ġudizzjarja – Produzzjoni tal-provi – Terminu – Preżentazzjoni tardiva tal-provi – Kundizzjonijiet
(Regoli tal-Proċedura tal-Qorti Ġenerali, Artikolu 85(1) u (3))
(ara l-punti 158, 159)
5.
Uffiċjali – Kompetizzjoni – Żvolġiment ta’ kompetizzjoni ġenerali – Lingwi ta’ komunikazzjoni bejn l-Uffiċċju Ewropew għas-Selezzjoni tal-Persunal (EPSO) u l-kandidati – Limitazzjoni – Ammissibbiltà – Motivazzjoni – Ġustifikazzjoni fir-rigward tal-interess tas-servizz – Osservanza tal-prinċipju ta’ ugwaljanza fit-trattament bejn il-kandidati
(Regolamenti tal-Persunal, Artikolu 1d(1) u (6), u Anness III, Artikolu 1; Regolament tal-Kunsill Nru 1, Artikoli 2 u 5)
(ara l-punti 179–181)
6.
Rikorsi tal-uffiċjali – Sentenza ta’ annullament – Effetti – Annullament ta’ avviż ta’ kompetizzjonijiet ġenerali – Aspettattivi leġittimi tal-kandidati magħżula – Assenza ta’ kontestazzjoni tar-reklutaġġi diġà mwettqa
(Artikolu 266 TFUE)
(ara l-punt 190)
Suġġett
Talba bbażata fuq l-Artikolu 263 TFUE u intiża għall-annullament tal-avviż ta’ kompetizzjonijiet miftuħa organizzati sabiex jinħolqu listi ta’ riserva għar-reklutaġġ ta’ tradutturi (AD 5) tal-lingwa Ġermaniża (EPSOAD/343/17), tal-lingwa Franċiża (EPSO/AD/344/17), tal-lingwa Taljana (EPSO/AD/345/17), u tal-lingwa Olandiża (EPSO/AD/346/17) (ĠU 2017, C 224 A, p. 1).
Dispożittiv
1)
Il-Kawżi T‑695/17 u T‑704/17 huma magħquda għall-finijiet tas-sentenza.
2)
L-avviż ta’ kompetizzjonijiet miftuħa organizzati bil-ħsieb li jiġu stabbiliti listi ta’ riserva għar-reklutaġġ ta’ tradutturi (AD 5) tal-lingwa Ġermaniża (EPSOAD/343/17), tal-lingwa Franċiża (EPSO/AD/344/17), tal-lingwa Taljana (EPSO/AD/345/17), u tal-lingwa Olandiża (EPSO/AD/346/17) hija annullata.
3)
Il-Kummissjoni Ewropea hija kkundannata tbati, minbarra l-ispejjeż tagħha stess, dawk sostnuti mir-Repubblika Taljana fil-Kawża T‑695/17 u dawk sostnuti mir-Renju ta’ Spanja, fil-Kawża T‑704/17.